Homo naledi

eta|Homo naledi LES1 cranium
Homo naledi estas formortinta specio de homeno, provizore atribuita al la genro Homo. En 2013 fosiliajn skeletojn oni eltrovis en la Sud-Afrika provinco Ĥaŭtengo, en la kaverna sistemo "Rising Star" (leviĝanta stelo), kiu situas en la Monda Heredaĵo nomata la "Lulilo de la Homaro". (Naledi signifas "stelo" en la sota lingvo.) Ĝis 2015 oni trovis ostojn de almenaŭ 15 individuoj. La individuoj montras indikojn ke oni intence metis iliajn ostojn en la kavernon nelonge post la morto.

La specio estas karakterizita de korpomaso kaj staturo similaj al malgrandakorpaj nunaj homoj, de pli malgranda interna krania volumo simila al aŭstralopiteko kaj de krania formo simila al frua specio de Homo. La skeleta anatomio kombinas primitivajn trajtojn konatajn en aŭstralopitekoj kun karakterizaĵoj konataj en fruaj homenoj.

La fosilioj ankoraŭ ne estis datitaj.: "Se la fosilioj pruviĝas signife pli malnovaj ol 2 milionoj da jaroj, H. naledi estus la plej frua ekzemplo de nia genro en pli ol unuopa izolita fragmento. [...] Dato pli nova ol miliono da jaroj montrus ke samtempe ekzistis pluraj formoj de Homo en Afriko, inkluzive de ĉi tiu malgrandcerba speco, en la postajn periodoj de la homa evoluado."  La esplorintaj paleontologoj proponis ke la ostoj reprezentas novan specion en la genro Homo, dum aliaj fakuloj argumentas ke plua analizo estas necesa por subteni aŭ kontraŭi tiun klasifikon; kelkaj fakuloj asertas ke la specimenoj povus esti varianto de Homo erectus.

 Referencoj 

Kategorio:Homedoj
Kategorio:Formortintaj mamuloj